Document ID: 32005D0013

32005D0013
L 006/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 3 януари 2005 година
за изменение на Решение 2001/881/ЕО за определяне на списък на граничните инспекционни пунктове, одобрени да извършват ветеринарни проверки на животни и животински продукти с произход от трети страни и относно актуализиране на подробните правила за контрола, който трябва да бъде упражняван от експертите на Комисията
(нотифицирано под номер С(2004) 5598)
(текст от значение за ЕИП)
(2005/13/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (1), и по-специално член 6, параграф 2 от нея,
като взе предвид Директива 91/496/ЕИО на Съвета от 15 юли 1991 г. за определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (2), и по специално член 6, параграф 4 от нея,
като има предвид, че:
(1)
Поддържането на сигурни граници с цел предотвратяване въвеждането на организми, които са потенциално вредни за здравето на животните и общественото здраве, е от основно значение и правилното прилагане на законодателството на Общността и трябва да бъде контролирано от Хранителната и ветеринарната служба на Комисията.
(2)
Решение 2001/881 на Комисията (3) определя честотата на проверките, които да бъдат извършвани от Комисията в граничните инспекционни пунктове на Общността, по-специално относно инфраструктурата, оборудването и функционирането на граничния инспекционен пункт.
(3)
След въвеждането на хармонизирани стандарти за съоръженията в граничните инспекционни пунктове с Решение 2001/812/ЕО на Комисията (4) повечето гранични инспекционни пунктове вече отговарят на минималните изисквания за такива съоръжения.
(4)
Осъществяването на ефективен контрол върху вноса зависи както от наличието на подходящи съоръжения, така и от ефикасното прилагане на процедурите, определени от законодателството за ветеринарните проверки, като последното следва отсега нататък да бъде основния обект на мисиите, осъществявани от Хранителната и ветеринарната служба.
(5)
Регламент (ЕО) № 745/2004 на Комисията относно определяне на мерки по отношение на внос на продукти от животински произход, предназначени за лична консумация (5) дава на държавите-членки законодателна рамка за осъществяване на контрол във всички входни пунктове на Общността, освен контрола в инспекционните гранични пунктове по силата на режима на ветеринарните проверки; този контрол извън граничните инспекционни пунктове следва също да бъде наблюдаван и от Хранителната и ветеринарната служба.
(6)
Честотата и обхвата на мисиите на Хранителната и ветеринарната служба с цел оценка на контрола на вноса, осъществяван в граничните инспекционни пунктове на държавите-членки, следва да бъдат определяни въз основа на рисковете за здравето на животните и за общественото здраве в Общността, като се отчита цялата информация, с която разполага Комисията, включително методите на търговия в Общността, наличните статистически данни в рамките на ветеринарното законодателство, резултатите от предишните мисии на Службата, идентифицираните проблемни зони и всяка друга подходяща информация.
(7)
Решение 2001/881/ЕО следва съответно да бъде изменено.
(8)
Мерките, предвидени от настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Член 2 от Решение 2001/881/ЕО се заменя със следния текст:
„Член 2
1. Ветеринарните експерти на Комисията извършват редовни инспекции в държавите-членки съвместно с експертите на държавите-членки с цел да проверят спазването на законодателството на Общността за контрола върху вноса в граничните инспекционни пунктове, изброени в приложението. Мисиите ще имат за цел оценка на рисковете за здравето на животните и общественото здраве в Общността и преглед на всички аспекти на прилагането на законодателството на Общността относно ветеринарно-санитарния контрол на вноса, включително инфраструктурата, оборудването и процедурите.
2. Комисията, след консултиране на съответната държава-членка, също може да прави преглед на контрола на вноса и на личния багаж на пътниците, с цел опазване на здравето на животните и на общественото здраве, в други входни пунктове, които не са посочени като гранични инспекционни пунктове.
3. Инспекциите, осъществявани от ветеринарните експерти на Комисията, се основават на оценката на всички подходящи фактори, изброени в параграф 4, както и на потенциалните рискове и влиянието на тези фактори върху здравето на животните и общественото здраве в Общността.
4. Комисията определя приоритети в областта на местоназначението и честотата при планирането на мисиите на Хранителната и ветеринарната служба, като отчита историята на предишните инспекции, осъществени във всяка държава-членка, данните, събрани в рамките на системата TRACES, информацията, подадена от държавите-членки по силата на Регламент (ЕО) № 745/2004 на Комисията, както и следните параметри:
-
конфигурацията на търговията в качествено и количествено отношение за всяка държава-членка, включително съответните типове и видове животни или продукти и тяхната страна на произход,
-
подходящата информация относно евентуален незаконен внос и потенциалния реск от внасяне на болести,
-
наличната информация в рамките на системата за бързо предупреждаване,
-
всяка друга подходяща информация.
5. Всяка година Комисията предава на държавите-членки копие от доклада от инспекцията на всички гранични инспекционни пунктове, посетени през предходните 12 месеца, придружен от доклад за развитието на общата ситуация на одобрените гранични инспекционни пунктове.“
Член 2
Адресати на настоящото решение са държавите-членки.
Съставено в Брюксел на 3 януари 2005 година.

Labels: 3
17
6